तेगसिंह दी मौती परैत खैतरा दे ओ पैह‌्ले सुनैह‌‌्‌री दिन खतम होई गेहे. कोई होर पंजाह् बेरे बीतने पर पंजाब दे मुक्ख शासक रंजीत सिंह नै 1822ई. च अखनूर दरेआ दे कंडै बेइऐ अपने हत्थें जम्मू दा राज गुलाब सिंह गी देइऐ राजतिलक कीता हा, ते फिरी एह्‌दे तौलैगै बाद गुलाब सिंह नै खनूरा दे राजघराने आलेंगी उत्थूंदा ओह् निक्का-जनेहा किला खाली करी देने दा हुकम सनाया हा. आखद न जे उसगी तेग सिंह नै गै बनोआया हा. इऐ किले आला थाह‌‌्‌र हून पुरातत्व बिभागा दिएं नमिएं रपोटें अनुसार भारत च हड़प्पा मभ्यता दा सारेंशा उत्तरी पेठा पौनेआला थाह‌‌्‌र मन्नैआ जंदा ऐ.